Document ID: 32006R0250

32006R0250
L 042/24
SLUŽBENI LIST EUROPSKE UNIJE
13.02.2006.
UREDBA KOMISIJE (EZ) br. 250/2006
od 13. veljače 2006.
o izmjeni Uredbe Vijeća (EZ) br. 560/2005 o uvođenju određenih posebnih mjera ograničavanja usmjerenih protiv određenih osoba i subjekata s obzirom na stanje u Côte d’Ivoireu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 560/2005 od 12. travnja 2005. o uvođenju određenih posebnih mjera ograničavanja usmjerenih protiv određenih osoba i subjekata s obzirom na stanje u Côte d’Ivoireu (1), a posebno njezin članak 11. stavak (a),
budući da:
(1)
U Prilogu I. Uredbi (EZ) br. 560/2005 navode se fizičke i pravne osobe i subjekti obuhvaćeni zamrzavanjem financijskih sredstava i gospodarskih izvora sukladno toj Uredbi.
(2)
Odbor za sankcije Vijeća sigurnosti Ujedinjenih naroda 7. veljače 2006. odlučio je o prvom popisu triju fizičkih osoba na koje se primjenjuje zamrzavanje financijskih sredstava i gospodarskih izvora. Prilog I. treba stoga na odgovarajući način izmijeniti.
(3)
Kako bi se osiguralo da su mjere predviđene ovom Uredbom učinkovite, ova Uredba mora odmah stupiti na snagu,
DONIJELA JE OVU UREDBU:
Članak 1.
Prilog I. Uredbi (EZ) br. 560/2005 mijenja se kako se navodi u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europskih unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. veljače 2006.

Labels: 2
11
18
5